SL Uradni list Evropske unije C 346/14

DRŽAVNA POMOČ – ŠPANIJA

Državna pomoč C 45/07 (ex NN 51/07) – Davčna amortizacija finančnega dobrega imena (goodwill) za prevzeme tujih deležev

(Členi 107 do 109 Pogodbe o delovanju Evropske unije)

(Besedilo velja za EGP)

2011/C 346/07

Komisija je z dopisom z dne 11. oktobra 2011 Španijo obvestila o popravku Sklepa C(2010) 9566 konč. z dne 12. januarja 2011 (1), kakor ga spreminja Sklep C(2011) 1257 konč. z dne 3. marca 2011.

BESEDILO DOPISA

„Kot so navedli španski organi v dopisu z dne 26. julija 2011, je v Sklepu C(2010) 9566 konč. z dne 12. januarja 2011, kakor ga spreminja Sklep C(2011) 1257 konč. z dne 3. marca 2011, napaka, ker člen 4(4) ne povzema pravilno sklepne ugotovitve Sklepa. Člen 4(4) se sklicuje le na člen 1(2), moral pa bi se sklicevati na člen 1(2), 1(3), 1(4) ali 1(5).

Zato se je Komisija odločila besedilo Sklepa popraviti, kot sledi:

‚Španija prekliče vsa odprta davčna znižanja, kot jih določa shema iz člena 1(1), z začetkom veljavnosti od datuma sprejetja tega sklepa, razen za znižanja, povezana s pravicami v tujih družbah, ki izpolnjujejo pogoje iz člena 1(2), 1(3), 1(4) ali 1(5).‘

Poleg tega je Komisija ugotovila, da so v Sklepu C(2010) 9566 konč. z dne 12. januarja 2011, kakor ga spreminja Sklep C(2011) 1257 konč. z dne 3. marca 2011, še druge administrativne in prevajalske napake. Uvodna izjava 190 jasno določa, da je treba razlikovati med dvema obdobjema: (a) obdobjem od začetka veljavnosti ukrepa 1. januarja 2002 do datuma objave odločitve o sprožitvi postopka v Uradnem listu Evropske unije z dne 21. decembra 2007 in (b) obdobjem po objavi odločitve o sprožitvi postopka v Uradnem listu Evropske unije, besedilo uvodnih izjav 193, 197, 202, 203 in 210 pa vsebuje administrativne in prevajalske napake v zvezi s tem razlikovanjem. Posledica tega je, da člen 1(2), 1(3), 1(4) in 1(5) prav tako vsebuje administrativne in prevajalske napake.

Zato se je Komisija odločila te napake popraviti na naslednji način:

(a) v uvodni izjavi 193 se besedilo ‚pred datumom objave (2) odločitve Komisije o sprožitvi formalnega postopka preiskave v skladu s členom 108(2) PDEU v Uradnem listu Evropske unije‘ nadomesti z ‚najpozneje do datuma objave (3) odločitve Komisije o sprožitvi formalnega postopka preiskave v skladu s členom 108(2) PDEU v Uradnem listu Evropske unije‘;

(b) v uvodni izjavi 197 se besedilo ‚ne glede na datum izvedbe transakcije pred sprejetjem tega sklepa‘ nadomesti z besedilom ‚če se transakcija izvede najpozneje na datum sprejetja tega sklepa‘;

(c) v uvodni izjavi 202 se besedilo ‚do 21. decembra 2007‘ nadomesti z ‚na datum 21. decembra 2007“. Poleg tega se besedilo ‚do 21. decembra 2008‘ nadomesti z ‚na datum 21. decembra 2008‘;

(d) v uvodni izjavi 203 se besedilo ‚razen, prvič, če je pred 21. decembrom 2007 (upravičena pričakovanja, ki izhajajo iz izjav Komisije za poslance Evropskega parlamenta) ali pred datumom objave tega sklepa‘ nadomesti z ‚razen, prvič, če je najpozneje na datum 21. decembrom 2007 (upravičena pričakovanja, ki izhajajo iz izjav Komisije za poslance Evropskega parlamenta) ali na datum objave tega sklepa‘ in besedilo ‚in, tretjič, če je bila operacija priglašena pred 21. decembrom 2007 (upravičena pričakovanja, ki izhajajo iz izjav Komisije za poslance Evropskega parlamenta) ali pred objavo tega sklepa‘ se nadomesti z ‚in, tretjič, če je bila operacija priglašena najpozneje na datum 21. decembra 2007 (upravičena pričakovanja, ki izhajajo iz izjav Komisije za poslance Evropskega parlamenta) ali na dan objave tega sklepa‘;

(e) v uvodni izjavi 210 se besedilo ‚pred datumom objave odločitve Komisije o sprožitvi formalnega postopka preiskave v skladu s členom 108(2) v Uradnem listu Evropske unije‘ nadomesti z ‚na datum objave odločitve Komisije o sprožitvi formalnega postopka preiskave v skladu s členom 108(2) v Uradnem listu Evropske unije‘, besedilo ‚pred 21. decembrom 2007‘ se (na dveh mestih) nadomesti z ‚najpozneje na datum 21. decembra 2007‘ in besedilo ‚pred objavo tega sklepa‘ se nadomesti z ‚do datuma objave tega Sklepa‘.

Zaradi omenjenih popravkov se je Komisija odločila popraviti napake v členu 1(2), 1(3), 1(4) in 1(5), in sicer:

v členu 1(2) se besedilo ‚do 21. decembra 2007‘ nadomesti z ‚najpozneje na datum 21. decembra 2007‘;

v členu 1(3) se besedilo ‚do 21. decembra 2007‘ na dveh mestih nadomesti z ‚najpozneje na datum 21. decembra 2007‘;

v členu 1(4) se besedilo ‚na datum objave tega sklepa v Uradnem listu Evropske unije‘ nadomesti z ‚najpozneje do datuma objave tega sklepa v Uradnem listu Evropske unije‘;

v členu 1(5) se besedilo ‚pred objavo tega sklepa v Uradnem listu Evropske unije‘ na dveh mestih nadomesti z ‚najpozneje do datuma objave tega sklepa v Uradnem listu Evropske unije’.

Te napake ne spremenijo sklepne ugotovitve Sklepa C(2010) 9566 konč., kakor ga spreminja Sklep C(2011) 1257 konč.

Zato se je Komisija odločila popraviti besedilo Sklepa C(2010) 9566 konč., kakor ga spreminja Sklep C(2011) 1257 konč.

Ti popravki bodo objavljeni v Uradnem listu Evropske unije.“

(1) UL L 135, 21.5.2011.

(2) UL C 311, 21.12.2007, str. 21.

(3) Prim. opombo 2.